armvectores/hy_wikipedia_2023 huggingface dataset:
Պանդորա (նկար, Ուոթերհաուս)

Անվան այլ կիրառումների համար տե՛ս՝ Պանդորա (այլ կիրառումներ)«Պանդորա» (անգլ.՝ Pandora), անգլիացի նկարիչ Ջոն Ուիլյամ Ուոթերհաուսի նկարը՝ ստեղծված 1896 թվականին։ Նկարում պատկերված է հին հունական դիցաբանությունից Պանդորան, որը բացում է Զևսի նվիրած արկղը, որը լի էր մարդկային դժբախտություններով և աղետներով։ Նկարը գտնվում է մասնավոր հավաքածուում։


== Առասպել ==
Պանդորայի մասին լեգենդը նկարագրված է հին հունական բանաստեղծ Հեսիոդոսի «Աշխատանք և օրեր» աշխատության մեջ («Պատմություն Պրոմեթևսի և Պանդորայի մասին»), ինչպես նաև նրա «Թեոգոնիայում»։ Առասպելում Պանդորան պատկերված է որպես երկրի առաջին կին, որին Զևսի հրամանով հողից բոլոր աստվածների օգնությամբ ստեղծել են Հեփեստոսը և Աթենասը՝ ի պատասխան երկնային կրակի կորստի, որն աստվածներից գողացել էր Պրոմեթևսը և տվել մարդկանց։ Դիցաբանական զրույցում Պանդորան արկածախնդիր հետաքրքրասիրությամբ բացում է Զևսի նվիրած կարասը (որը հետագայում սխալմամբ անվանել են արկղ) և որից դուրս են թռել դժբախտությունը և խեղճությունը, ինչն էլ պատճառ է հանդիսանում մարդկային անկումը աստվածային բարիքներից և դիրքից։ Սրանով ավարտվել է մարդկության անմեղության և երջանկության Ոսկե դարը, և եկել են ժամանակներ, որտեղ ի հայտ են եկել ծերությունը, հիվանդությունները, մոլությունները, չարիքները։


== Կտավի նկարագրություն ==
Նկարում պատկերված է Պանդորայի պատմությունը, որը բացում է իր արկղը։ Հետևի պլանի ծառերն օգնել են ստեղծելու յուրահատուկ միջավայր, որտեղ այդ երիտասարդ կինն զգուշորեն բացում է գեղեցիկ պատրաստված արկղը։ Նրա հետևում գտնվում է փոքրիկ լճակ, որտեղից ջուր է հոսում դեպի նրա մակարդակ՝ ընդգծելով հանգիստ իրադրությունը՝ առանց շեղող հանգամանքների։ Նկարիչը ցանկացել է, որ դիտողի հայացքը չշեղվի նկարի գլխավոր առարկայից։ Կնոջ գունատ մաշկը, ինչպես Ուոթերհաուսի մուսաների մեծամասնությանը, ընդգծում է նրա մաքրությունը և խոցելիությունը։ Կտավում նկարիչն ավելի մեծ ուշադրություն դարձրել է Պանդորային, ոչ թե արկղին, ինչպես այս առասպելի գեղարվեստական բազմաթիվ վերարտադրություններում է։


== Տես նաև ==
Պրեռաֆայելիտներ
Պանդորա (նկար, Ռոսսետտի)


== Ծանոթագրություններ ==
Արագած Ախոյան

Արագած Ախոյան (օգոստոսի 29, 1962(1962-08-29), Աղձք, Աշտարակի շրջան, Հայկական ԽՍՀ, ԽՍՀՄ), հայ պետական և քաղաքական գործիչ, մասնագիտությամբ՝ արվեստագետ։ Հայաստանի Հանրապետության Ազգային ժողովի նախկին պատգամավոր ԲՀԿ խմբակցությունից, ԲՀԿ անդամ։


== Կենսագրություն ==
Արագած Ախոյանը ծնվել է 1962 թվականի օգոստոսի 29-ին Հայաստանի Հանրապետության Արագածոտնի մարզում գտնվող Ձորափ գյուղում։ 1982 թվականին ծառայության է անցել խորհրդային կարմիր բանակում։
Նախնական կրթություն ստանալուց հետո 1985 թվականին ավարտել է մայրաքաղաք Երևանի Փանոս Թերլեմեզյանի անվան գեղարվեստի ուսումնարանը։ Իր աշխատանքային կարիերան սկսել է 1985 թվականին՝ «Հայֆիլմ» կինոստուդիայում աշխատելով որպես հատային հրատարակչության խմբագիր։ 1992-1999 թվականներին Ռուսաստանի Դաշնությունում զբաղվել է շինարարական գործունեությամբ, որից հետո՝ 1999-2001 թվականներին «Էյչ-Էս-Բի-Սի բանկ Հայաստան» ՓԲԸ-ում աշխատել է որպես տնտեսական դեպարտամենտի պետ։
2001-2002 թվականներին հիմնադրել է սեփական շինարարական ընկերությունը, որը կոչվել է «Սպիտակ տնակ» ՍՊԸ։ Արագած Ախոյանը 2003-2004 թվականներին եղել է «Իտարկո Քոնսթրաքշըն» ՓԲԸ հիմնադիր տնօրենը։ Տնօրենի պաշտոնում հանդես է եկել նաև 2004-2010 թվականներին` «Հայկ Արշին» ընկերությունում։
Քաղաքական կարիերայի գլխավոր ձեռքբերումը եղել է այն, որ 2010 թվականի համամասնական ընտրությունների արդյունքում դարձել է ՀՀ Ազգային ժողովի պատգամավոր, որպես «Բարգավաճ Հայաստան» կուսակցության անդամ։ 2011-2012 թվականներին եղել է Ազգային ժողովի եվրոպական ինտեգրման հարցերի մշտական հանձնաժողովի անդամ։
2012 թվականի մայիսի 6-ին հերթական անգամ ընտրվել է Ազգային ժողովի պատգամավոր։ Նա ընտրվել է համամասնական ընտրակարգով՝ «Բարգավաճ Հայաստան» կուսակցությունից։


== Պարգևներ ==
ՀՀ մշակույթի նախարարության Ոսկե մեդալ, 2016


== Ծանոթագրություններ ==
Ռադյանսկոե (գյուղ, Կռիժոպոլի շրջան)

Անվան այլ կիրառումների համար տե՛ս՝ ՌադյանսկոեՌադյանսկոե (ուկրաիներեն՝ Радянське), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1663 թվականին։
2001 թվականի տվյալներով Ռադյանսկոե գյուղում բնակվում էր 360 մարդ։ Բնակավայրը զբաղեցնում է 1339 կմ² տարածք։ Բնակչության խտությունը կազմում էր 268,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շամգոնա

Շամգոնա (վրաց.՝ შამგონა), գյուղ Վրաստանի արևմտյան հատվածում՝ Սամեգրելո և Զեմո-Սվանեթի մխարեի Զուգդիդի շրջանում։


== Աշխարհագրություն ==
Աշխարհագրորեն Շամգոնա գյուղը տեղակայված է Կովկասյան տարածաշրջանում՝ արևմտյան Վրաստանում։ Գյուղը բազմիցս դարձել է ջրհեղեղների թիրախ։
Օիրեմեը շրջկենտրոն Զուգդիդ քաղաքի հետ միացված է ավտոխճուղով։


== Բնակչություն ==
Ըստ 2014 թվականի մարդահամարի տվյալների՝ Ուչաշոնայի բնակչությունը կազմում է 1605 մարդ։ Գյուղի բնակչության ճնշող մեծամասնությունը վրացիներն են։ Բացի զտարյուն վրացիներից՝ այստեղ ապրում են նաև վրացիների տարբեր էթնիկական խմբեր, հիմնականում՝ մեգրելներ։


== Տես նաև ==
Սամեգրելո և Զեմո-Սվանեթ
Զուգդիդի շրջան


== Ծանոթագրություններ ==
Damnatio memoriae

Damnatio memoriae (լատիներենից թարգմանաբար՝ հիշատակի ուրացում)` Հին Հռոմում պետական հանցագործների նկատմամբ կիրառության մեջ եղած հատուկ հետմահու պատիժ։ Ոչնչացվում էին հանցագործի գոյության մասին հիշատակող ցանկացած նյութական վկայություն` արձաններ, պատերի կամ տապանաքարերի վրա արված գրություններ, օրենքներում և ժամանակագրություններում կատարված գրություններ։ Կարող էին ոչնչացնել նաև ընտանիքի անդամներին։
Որպես կանոն, damnatio memoriae-ն բացարձակ չի եղել։ Ներոնը մահից հետո անիծվել էր, սակայն, Վիտելիոսի կողմից իշխանությունը նվաճվելուց հետո արժանացել է պետական պատիվների։ Միակ կայսրը, ում նկատմամբ damnatio memoriae-ը կիրառվել է պաշտոնապես և հետագայում չի վերացվել, եղել է Դոմիցիանոսը։


== Տե'ս նաև` ==
Լատիներեն արտահայտությունների ցանկ «D»


== Արտաքին հղումներ ==
Կրասնոպոլիե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԿրասնոպոլիեԿրասնոպոլիե (ուկրաիներեն՝ Краснопілля), քաղաքատիպ ավան Ուկրաինայի Սումիի մարզի Կրասնոպոլիեի շրջանում։ Հիմնադրվել է 1640 թվականին։
2001 թվականի տվյալներով Կրասնոպոլիե քաղաքատիպ ավանում բնակվում էր 8 905 մարդ։


== Ծանոթագրություններ ==


== Արտաքին հղումներ ==
Պաշտոնական կայք Archived 2010-03-23 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մոխրակույտ Ներքին

Մոխրակույտ Ներքին, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Մտնում էր Խոտորջրի գյուղախմբի մեջ։


== Պատմություն ==
1918 թվականին գյուղը ավերվել է, իսկ բնակիչները տեղահանվել կամ կոտորվել են։


== Բնակչություն ==
1914 թվականին ուներ 30 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու հողագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Առոսպիժան

Առոսպիժան, գավառ Մեծ Հայքի Փայտակարան նահանգում։ Տարածվում էր նահանգի հարավային կողմում՝ Վիլյաշչայ գետի վերին ավազանում՝ այժմյան Առուս գյուղի շրջակայքում (Ադրբեջանի Յարդիմլիի շրջան)։ Գավառում հայտնի էր Առոս ավանը։ Առոսպիժանը կոչվել է նաև Առոս, Առոս–Բիճան, Առոս–Պիճան անուններով։
Բեդրոս Փափազյան

Բեդրոս Փափազյան (բուլղար․՝ Бедрос Папазян, 1947 - օգոստոսի 1, 2018(2018-08-01), Սոֆիա, Բուլղարիա), բուլղարահայ դիրիժոր և թավջութակահար։


== Կենսագրություն ==
Բեդրոս Փափազյանը ծնվել է 1947 թվականին։ 1970 թվականից սկսած Սոֆիայի ֆիլհարմոնիկ  նվագախմբի կազմում գաստրոլներով հանդես է եկել Եվրոպայում, ԱՄՆ-ում, Մեքսիկայում, Սինգապուրում, Հարավային Կորեայում, Թայվանում և Թուրքիայում։ Ելույթներ է ունեցել Նյու Յորքի «Կարնեգի հոլ»-ում, Վաշինգտոնի «Քենեդի սենթր»-ում։ , Լոնդոնի «Ռոյալ ֆեսթիվալ հոլ»-ում, Ամստերդամի «Կոնցերգեբաու»-ում, Վիեննայի «Մյուզիկֆերայն»-ում Մոսկվայի Մեծ թատրոնում  և Չայկովսկու անվան դահլիճում և աշխարհի բազմաթիվ քաղաքներում։
Բեդրոս Փափազյանը հիմնադրել է «Մեղեդի» անսամբլը, «Հարմոնիա» երգչախումբը, լարային կվարտետ, «Էոլինա» կվարտետը և այլ համույթներ։ 2006 թվականին հիմնել և մինչև 2017 թվականը ղեկավարել է Հայկական բարեգործական ընդհանուր միության Սոֆիայի կամերային նվագախումբը։ 1993 -2000 թվականներին եղել է Սոֆիայի ֆիլհարմոնիկ  նվագախմբի տնօրենը։ 2004-2008 թվականներին եղել է Բուլղարա-եվրոպական երաժշտական ընկերության նախագահը։
2017 թվականին Բուլղարական մշակույթում և արվեստում ունեցած մեծ ավանդի համար արժանացել է «Ոսկե փետուր» մրցանակին։
Մահացել է 2018 թվականի օգոստոսի 2-ին Սոֆիայում։ Թաղված է Սոֆիայի հայկական գերեզմանատանը։


== Ծանոթագրություններ ==
Էդ Բեգլի Ավագ

Անվան այլ կիրառումների համար տե՛ս՝ Էդ ԲեգլիԷդ Բեգլի (անգլ.՝ Ed Begley, մարտի 25, 1901(1901-03-25), Հարթֆորդ, ԱՄՆ - ապրիլի 28, 1970(1970-04-28), Հոլիվուդ, Լոս Անջելես, Կալիֆոռնիա, ԱՄՆ), ամերիկյան դերասան, «Օսկար» մրցանակի դափնեկիր։


== Կենսագրություն ==

Դերասանական կարիերան սկսել է պատանեկության տարիներին՝ ելույթ ունենալով ռադիոներկայացումներում։ 1906 թվականին, հինգ տարեկանում, նորամուտը նշել է Բրոդվեյում։ Հաջորդ երեք տասնամյակների ընթացքում Էդ Բեգլին մեծ հաջողությունների է հասել ինչպես ռադիոյում, այնպես էլ թատրոնի բեմում.։
1940-ականների վերջին կայացել է նրա կինոդեբյուտը, որից հետո նա սկսել է պարբերաբար հայտնվել մեծ էկրանին, ինչպես նաև նկարահանվել նաև հեռուստատեսությունում։ 1956 թվականին դերասանն արժանացել է «Թոնի» մրցանակի՝ բրոդվեյյան պիեսում խաղացած դերի համար։ 1963 թվականին Էդ Բեգլին արժանացել է «Օսկար» մրցանակի՝ Թոմ Ֆինլիի դերի համար, Թենեսի Ուիլյամսի «Պատանեկության քաղցրաձայն թռչունը» պիեսի էկրանավորման համար։ Բացի այդ, նա հաջող դերեր է ունեցել «12 զայրացած տղամարդ» (1957) և «Անխոհեմ Մոլլի Բրաուն» (1964) ֆիլմերում։
Բեգլին ամուսնացել է 3 անգամ։ Առաջին ամուսնությունից ծնված որդին՝ Էդ Բեգլի Կրտսերը, հոր նման դարձել է դերասան։
Էդ Բեգլին մահացել է  1970 թվականի ապրիլին՝ սրտի կաթվածից՝ Հոլիվուդում։


== Ֆիլմագրություն ==


== Պարգևներ ==
Թոնի 1956՝ «Պիեսի լավագույն դերասան» («Կհնձես փոթորիկ»)
Օսկար 1963՝ Երկրորդ պլանի լավագույն դերասան («Պատանեկության քաղցրաձայն թռչունը»)


== Ծանոթագրություններ ==
Ադյան (ազգանուն)

Անվան այլ կիրառումների համար տե՛ս՝ ԱդյանԱդյան, հայկական ազգանուն։


== Ազգանունը կրողներ ==
Լևոն Ոսկանի Ադյան (ծ. 1940), արձակագիր, թարգմանիչ։
Սերգեյ Իվանի Ադյան (ծ. 1931), մաթեմատիկոս։


== Ծանոթագրություններ ==
Քաղաքական կոնֆլիկտ

Քաղաքական կոնֆլիկտ,  հանուն իշխանության քաղաքականության սուբյեկտների տեսական ու գործնական պայքարն է՝ գոյություն ունեցող սոցիալ - քաղաքական կարգի տրանսֆորմացիայի կամ պահպանման համար, պետական-քաղաքական իշխանության տիրապետման, բաշխման ու վերաբաշխման նպատակով։
Քաղաքական կոնֆլիկտն առանձնահատուկ դիրք ունի  կոնֆլիկտների դասակարգման մեջ, որովհետև քաղաքականությունը ոչ միայն մշտական, այլև`բարձր կոնֆլիկտայնության ոլորտ է։ Պատմության ընթացքում ամենամեծաքանակ կոնֆլիկտներ տվել է հասարակական կենսագործունեության  քաղաքական ոլորտը։
Չնայած արդի ժամանակաշրջանում գլոբալ աշխարհաքաղաքական հակամարտության և ներհասարակական տարաձայնությունների մեղմացման ցանկությանը, մշակութային և տնտեսական  ինտեգրացման  տարաբնույթ նախագծերին, այդուհանդերձ քաղաքական կոնֆլիկտները շարունակում են ներպետական իրավիճակի և միջազգային հարաբերությունների  անբաժան մասը մնալ:Կոնֆլիկտաբանության առաջնահերթ խնդիրներից է  քաղաքական կոնֆլիկտների

ծագման
զարգացման
կառավարմանօրինաչափությունների ուսումնասիրությունը, դրանց բացասական հետևանքների առավել մեղմացման ուղիների փնտրտուքը։
Հայտնի կոնֆլիկտաբան Ռ.Դարենդորֆի կարծիքով ով ունակ է հաղթահարել կոնֆլիկտները` ընդունելով դրանց գոյությունը և կարգավորելով դրանք, նա կառավարում է պատմության ռիթմը։ Ով բաց է թողնում այդ հնարավորությունը, պատմության ռիթմը դարձնում է իր հակառակորդը։
Կոնֆլիկտների կանխարգելման ու կառավարման գործընթացում կարևոր դեր ունեն օրենսդրական մեխանիզմները։ Ժողովրդավարացման ամրապնդման պայմաններում հենց օրենսդրությունն է դառնում հասարակական կյանքի կայունացնող գործոն։ Կոնֆլիկտների լուծման առավել արդյունավետ հիմքը իրավականն է, որովհետև այն նպաստում է հակասությունների օրինական հաղթահարմանը, կայունացնում  ներքաղաքական իրադրությունը, ծնում իրավա-քաղաքական ու սոցիալ-տնտեսական հետևանքներ և երաշխավորում ընդունված որոշումները պետական հեղինակությամբ։
Կոնֆլիկտների լուծման ու կառավարման գործում այլ եղանակների մեջ կարևոր դեր ունի բանակցությունների գործոնը, ինչը կողմերին թույլ է տալիս յուրաքանչյուրին բավարարող համաձայնության հանգել, օգնում զերծ մնալ երկարատև իրավա-քաղաքական հակամարությունից, և արդյունքում` ֆինանսա-նյութական կորուստից  ու պարտության ռիսկից։


== Ծանոթագրություններ ==
Բարիլույս

Բարիլույս, հայկական իգական անուն։ Առաջացել է հայերեն բարի և լույս բառերից։ Այս անունից է առաջացել Բարիլույսյան ազգանունը։ Հիշատակվել է 1511, 1555, 1570, 1801, 1738, իսկ Բարելույս ձևով՝ 1570 թվականին։


== Ծանոթագրություններ ==
Վռամ Ե

Վռամ Ե (պարսկերեն՝ بهرام گور, պատմության մեջ նաև հայտնի է որպես Վահրամ Գուր) - Սասանյան Պարսկաստանի արքա 420/421 թթ-ից առ 439 թ։ Հազկերտ Ա և Շուշանդուխտի որդի։ Պարսկաստան է կանչել և գահընկեց արել Հայոց Արշակունյաց վերջին թագավոր՝ Արտաշես Դ-ին, ինչպես նաև Սահակ Պարթև կաթողիկոսին, որ չէր համաձայնել գործակցել հայոց նախարարների հետ՝ պարսից արքունիքի առջև Հայոց թագավորի դեմ բողոքելու։


== Ծանոթագրություններ ==
Աստերոիդների ցանկ (46901-47000)

Աստերոիդների ցանկ (46801-46900)  • Աստերոիդների ցանկ  • Աստերոիդների ցանկ (47001-47100)
 Աստերոիդների ցանկ (46801-46900)  • Աստերոիդների ցանկ  • Աստերոիդների ցանկ (47001-47100)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Խղճի խայթ (ֆիլմ)

Խղճի խայթ (անգլ.՝ Eating Out), 2004 թվականին նկարահանված համասեռամոլների մասին պատմող ռոմանտիկ կատակերգություն է, որի ռեժիսորն է Ք. Ալլան Բրոքանը։ Ֆիլմը տարբեր մրցանակաբաշխություններում արժանացել է 6 մրցանակի։


== Սյուժե ==
Կալեբ անունով գեղեցիկ հետերոսեքսուալ տղան ցանկանում է ծանոթանալ Գվին անունով մի աղջկա հետ և Կալեբի ընկեր Քայլը (համասեռամոլ է) Գվինին ասում է, որ Կալեբը համասեռամոլ է, քանի որ այդ աղջիկը սիրում է միայն հանդիպել համասեռամոլ տղաների հետ։ Մինչ Կալեբը սկսում է ժամադրել Գվինին և ցանակնում է ժամանակ անցկացնել նրա հետ, Գվինը ընդհակառակը իր համասեռամոլ ընկերոջ Մարկին փորձում է ընկերացնել Կալեբին։ Սակայն ֆիլմի վերջում ամեն ինչ հակառակն է լինում Գվինը և Կալեբը միասին են լինում, իսկ Քայլը ով երկար ժամանակ սիրում էր Մարկին որոշում են միասին լինել։


== Դերերում ==


== Շարունակույթուն ==
2006 թվականին նկարահանվեց Խղճի խայթ 2։ Թաց վայրկյաններ ֆիլմը, որտեղ Մարկի դերակատար Ռայան Կարնսին փոխարինելու եկավ Բրեթթ Չաքերմանը։ 2009 թվականին նկարահանվեց Խղճի խայթ 3։ Այն ինչ դուք կարող եք ուտել ֆիլմը, 2010-ին Խղճի խայթ 4։ Թատերական խմբակ ֆիլմը իսկ 2012-ին ընթանում է Խղճի խայթ 5։ Շաբաթվա բացում ֆիլմի նկարահանումները։


== Ծանոթագրություններ ==


== Արտաքին հղումներ ==
ֆիլմը kinopoisk.ru կայքում (ռուս.)
Մահվան մեքենա

«Մահվան մեքենա» (անգլ.՝ Death Machine), կիբերպանկ ոճի ֆանտաստիկ մարտական ֆիլմ, որը նկարահանված է 1994 թվականին բրիտանացի ռեժիսոր Սթիվեն Նորրինգթոնի ձեռագրով, իսկ բեմադրող ֆիլմ են հանդիսացել՝ «Բլեյդ» (1997) ֆիլմը և «Երևելի ջենտլմենների լիգա» ֆիլմը (2003)։


== Սցենար ==
Մոտ ապագայում։ Խելագար հանճար Ջեք Դանթեն ստեղծում է մարդասպանների համար աշխատանք և նրանց հրահրում է հարձակման մարդկանց վրա։ Ճակատագրի թելադրանքով նրանք ընկնում են մահացու լաբիրինթոս կորպորացիայի շենքի մեջ, որը զբաղվում էր մարտական տեխնոլոգիաներով։
Թողնելով կատաղի մեխանիզմը խելագար գիտնականի մոտ, կարելի է հաղթահարել սեփական վախերը և վերադառնալով անցյալից ներկա, բայց արդեն սարսափազդու տեսքով։


== Դերերում ==
Բրեդ Դուրիֆ – Ջեք Դանթե
Էլի Փոջեթ – Հեյդեն Քեյլ
Ուիլյամ Հութկինս– Ջոն Կարպենթեր
Ջոն Շարիա– Սեմ Ռեյմ
Մարտին ՄաքԴուգալ– Յուտան
Անդրես Վիշնևսկի– Ուեյլանդ
Ռիչարդ Բրեյք– Սքոթ Ռիդլ
Ալեքս Բրուքս – ոստիկանապետ Դիկսոն
Ռեյչել Ուայզ – կրտսեր կատարող


== Նկարահանող թիմ ==
Ռեժիսոր՝ Սթիվեն Նորրինգթոն
Սցենարիստ՝ Սթիվեն Նորրինգթոն
Պրոդյուսեր՝ Դոմինիկ Անչիանո, Ջիմ Բիչ և Ռեյ Բերդիս
Օպերատոր՝ Ջոն դե Բորման
Կոմպոզիտոր՝ Քրիստիան Մերրելլ
Գեղանկարիչ՝ Քրիս Էդվարդս և Սու Ուայթաքեր
Մոնտաժ՝ Փոլ Էնդեքոթ


== Հետաքրքիր փաստեր ==
Ռեյչել Ուայզի դեբյուտային նկարը
Հանդիսանալով սցենարի հեղինակ Սթիվեն Նորրինգթոնը հերոսներին անվանել է հայտնի ռեժիսորների անուններով՝ Ջոն Կարպենտեր, Սեմ Ռեյմի, Ռիդլի Սքոթ ինչպես նաև «Օտարը» ֆիլմի հերոսների անվանումներով, որում աշխատել է որպես հատուկ էֆեկտների մասնագետ։ Չարլզ Բիշոպ Ուեյլանդ և Ջոն Յութանի, «Ուեյլան-Յութանի» ընկերության հիմնադիր, նա նշվել է «Օտարը» ֆիլմի ցանկացած եթերաշրջանում։


== Մրցանակներ և նոմինացիաներ ==
1995՝ Կատալոնիայի միջազգային փառատոն «Sitges Film Festival» նոմինացիաները եղել են՝ «Լավագույն հատուկ էֆեկտներ», «Լավագույն դերասան» (Բրեդ Դուրիֆ) կատեգորիաներում,
1995՝ Միջազգային գեղարվեստական գիտությունների փառատոնը Իտալիայում «Fantafestival»՝ «Լավագույն հատուկ էֆեկտներ» կատեգորիայի հաղթող


== Արտաքին հղումներ ==
Մահվան մեքենա(անգլ.) ֆիլմը Internet Movie Database կայքում
Ֆիլ Լևիս

Ֆիլ Լևիս (անգլ.՝ Phill Lewis, փետրվարի 14, 1968(1968-02-14), Arua, Ուգանդա), ամերիկացի դերասան և ռեժիսոր։ Առավել հայտնի է «Ամեն ինչ թիփ թոփ կամ Զակի և Քոդիի կյանքը» և «Ամեն ինչ թիփ թոփ կամ կյանքը տախտակամածին» սերիալներում կատարած պարոն Մոբսի դերով։


== Կենսագրություն ==
Լևիսը ծնվել է 1968 թվականին սեպտեմբերի 4-ին Ուգանդա քաղաքում։ 18 տարեկանից նա նկարահանվել է տարբեր սերիալներում և մի քանի կինոնկարներում։ Հաճախ խաղում է երկրորդական դերեր: 2005 թվականին Լևիսը խաղացել է «Ամեն ինչ թիփ թոփ կամ Զակի և Քոդիի կյանքը» և «Ամեն ինչ թիփ թոփ կամ կյանքը տախտակամածին» սիքուելում և կատարել է հյուրանոցի կառավարիչի դերը։


== Ֆիլմագրություն ==


== Ծանոթագրություններ ==


== Արտաքին հղումներ ==
Ֆիլ Լևիս Internet Movie Database կայքում
Ֆիլ Լևիս Թվիթթերում
Պուզսկայա Սլոբոդա

Պուզսկայա Սլոբոդա (ռուս.՝ Пузская Слобода), գյուղ Ռուսաստանի Նիժնի Նովգորոդի մարզի Պոչինկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շարաֆլի

Շարաֆլի, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Պարի դասեր առաջադեմ տարիքավոր աշակերտների համար

Պարի դասեր առաջադեմ տարիքավոր աշակետների համար (չեխ․՝ Taneční hodiny pro starší a pokročilé), չեխոսլովակ գրող Բոհումիլ Հրաբալի 1964 թվականին լույս տեսած գիրքը։ Գիրքն ամբողջությամբ գրված է մեկ երկար նախադասությամբ։ Այն պատմում է մի մարդու մասին, որն իր անցյալից վերհիշում է տարբեր դեպքեր, հատկապես՝ իր անձնական սիրային կյանքի մասին։


== Քննադատություն ==
Գիրքը 1995 թվականին գրախոսել է Publishers Weekly-ն՝ այն նկարագրելով որպես «հումորային և խեղդող սիրավեպ»։ Գրախոսությունը շարունակվում է այսպես․ «Հրաբալը, որը բազմիցս նշվել է որպես Միլան Կունդերայի և Իվան Կլիմայի վրա հսկայական ազդեցություն ունեցած հեղինակ, համարվում է կենդանի ամենահարգված չեխ գրողը։ Դրանում շատ հեշտ է համոզվել։ Վեպի իրադարձությունները կապված են Չեխիայի պատմության հետ, գրքում երկրի այդժմյան հասարակական կյանքը կապվում է գլխավոր կերպարի անձնական կյանքի հետ»։


== Ծանոթագրություններ ==
Պողոսի գյուղ

Պողոսի գյուղ, գյուղ Արևմտյան Հայաստանում, Խարբերդի վիլայեթի Չմշկածագի գավառակում։ Գտնվում էր գավառակի հյուսիս-արևելյան սահմանում։


== Անվան ստուգաբանություն ==
Գյուղի անվանումը կապված է հայերեն Պողոս անձանվան հետ։


== Պատմություն ==
Ժամանակին եղել է հայաշատ շեն գյուղ։ Ունեցել է մոտ 100 բարեկարգ տուն, որոնց մեծամասնությունը՝ երկհարկանի։ Գյուղը մի քանի անգամ ավերվել և վերաշինվել է XVIII-XIX դարերում։


== Բնակչություն ==
1915 թվականին ուներ 5 տուն քուրդ բնակիչ։


== Պատմամշակութային կառույցներ ==
Բլրի լանջին կար հայկական ամրաշեն եկեղեցի, որը կանգուն էր մինչև XX դարասկիզբ։ Եկեղեցու մոտ գտնվում էր հայկական հին գերեզմանոցը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Օբրեզնոե

Օբրեզնոե (ուկրաիներեն՝ Обрізне), ավան Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Օբրեզնոե ավանում բնակվում էր 69 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Էդրիան Գրենիե

Էդրիան Գրենիե (անգլ.՝ Adrian Grenier, հուլիսի 10, 1976(1976-07-10), Սանտա Ֆե, ԱՄՆ), ամերիկացի դերասան, ռեժիսոր, պրոդյուսեր և երաժիշտ։ Հանդիսատեսին առավել հայտնի է «HBO» ցանցի կողմից ստեղծված «Անտուրաժ» հեռուստասերիալում (2004–2011), ինչպես նաև համանուն լիամետրաժ ֆիլմում (2015) Վինսենթ Չեյսին մարմնավորելով։
Գրենիեի մասնկացությամբ հայտնի գեղարվեստական ֆիլմերից են «Ինձ խելագարության կհասցնես» (1999), «Սատանան կրում է Պրադա» (2006) և այլն։


== Ծանոթագրություններ ==


== Արտաքին հղումներ ==
Պաշտոնական կայք Archived 2017-07-21 at the Wayback Machine.(անգլ.)
Էջը IMDb կայքում(անգլ.)
Սենթ Լուիս Բլյուզ

«Սենթ Լուիս Բլյուզ» (անգլերեն՝ St. Louis Blues), ամերիկյան պրոֆեսիոնալ հոկեյի ակումբ։ Հանդես է գալիս Հոկեյի ազգային լիգայի (NHL) Արևմտյան կոնֆերենցիայի Կենտրոնական դիվիզիոնում։ Տեղակայված է ԱՄՆ Միսուրի նահանգի վարչական կենտրոն Սենթ Լուիս քաղաքում։ Հիմնադրվել է 1967 թվականին՝ երբ ընդլայնման արդյունքում լիգայի թիմերի քանակը վեցից դառնում է տասներկու։ Թիմի անվանումը տրված է ամերիկյան բլյուզ երգիչ Ուիլյամ Քրիստոֆեր Հենդիի «Saint Louis Blues» երգի պատվին։
Տան հանդիպումները «Բլյուզն» անցկացնում է Սենթ Լուիսի կենտրոնում տեղակայված «Սքոթրեյթ սենթր» մարզապալատում։
Համարվում է լիգայի ամենահին թիմը, որին երբևէ չի հաջողվել նվաճել Սթենլիի գավաթը։


== Արտաքին հղումներ ==
Պաշտոնական կայք Archived 2016-07-29 at the Wayback Machine.
Մեքենաների ու սարքավորումների կարտելներ

Մեքենաների ու սարքավորումների կարտելները գլխավորապես բնորոշ են էլեկտրատեխնիկական արդյունաբերությանը ու տրանսպորտային մեքենաշինությանը։ Առավել խոշորը էլեկտրասարքավորումների կարտելն է (ստեղծվել է 1930 թվականին), որը 1970-ական թվականների սկգբին ընդգրկում էր տարբեր երկրների պատկանող 40 ընկերություն և ըստ սարքավորումների տեսակների՝ ապրանքային 16 բաժանմունք։ Կարտելի գործունեությունը հիմնվում է գների, փոխհատուցումների և ծանուցումների (ինֆորմացիա կարտելի բոլոր անդամներին՝ ստացված պահանջների, պատվերների մասին և այլն) վերաբերյալ կնքվող համաձայնագրերի վրա։ Պաշտոնական մասնակիցների մեջ առավել ուժեղ են անգլիական ֆիրմաների դիրքերը։ 
Ռադիոսարքերի կարտելը (ստեղծվել է 1925 թվականին) միավորել է ԱՄՆ-ի, Մեծ Բրիտանիայի, Ֆրանսիայի և այլ երկրների մի շարք ընկերություններ, այդ թվում՝ «Ջեներալ էլեկտրիկ» («General Electric»), «Սիմենս» («Siemens») և այլն։ 
Մի շարք դեպքերում մեքենաների միջազգային կարտելները հանդես են գալիս միջազգային ասոցիացիաների (ընդգրկում են մեծ թվով ֆիրմաներ), ֆեդերացիաների, բյուրոների կամ կոմիտեների ձևերով։
Վեստ Բատոն Ռուժ շրջան (Լուիզիանա)

Վեստ Բատոն Ռուժ շրջան (անգլ.՝ West Baton Rouge Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 526 կմ² է, բնակչությունը՝ 23.788 մարդ (2010 թ. տվյալներով)։ Շրջկենտրոնն է Փորտ Ալեն բնակավայրը։ Կազմավորվել է 1807 թ.։
Վերոնիկա Սուկոյան

Վերոնիկա Նիկոլայի Սուկոյան (1957, Մոսկվա, ԽՍՀՄ), հայազգի նկարչուհի։


== Կենսագրություն ==
Վերոնիկա Սուկոյանը ծնվել է 1957 թվականին Մոսկվայում, ճարտարապետ Նիկոլայ Սուկոյանի ընտանիքում։ 1970-1976 թվականներին սովորել է Մոսկվայի Վ.Ի. Սուրիկովի անվան գեղարվեստի պետական ակադեմիական ինստիտուտի գեղարվեստի դպրոցում, 1976-1983 թվականներին` Մոսկվայի Սուրիկովի անվան գեղարվեստի պետական ակադեմիական ինստիտուտում, պրոֆեսոր Միխայիլ Կուրիլկո-Ռյումինի  ղեկավարությամբ գործող թատերական և դեկորատիվ նկարչության արհեստանոցում։ 1983-1991 թվականներին աշխատել է Ռուսաստանի գեղարվեստի ֆոնդի Մոսկվայի քաղաքային  ընկերությունում։ Ստեղծագործական գործուղումների է մեկնել Թուրքմենստան, Կարակալպակստան (Ուզբեկստան), Տաջիկստան (Ռոգունի ՀԷԿ), Կրասնոյարսկի երկրամաս, Ռուսաստանի Յարոսլավլի և Տվերի մարզեր։  1984-1988 թվականներին եղել է Ռուսաստանի նկարիչների միության Մոսկվայի բաժամունքին կից Երիտասարդ նկարիչների և արվեստագետների միության անդամ։ 1988 թվականից եղել է ԽՍՀՄ նկարիչների միության (այժմ ՝ Ռուսաստանի), Մոսկվայի գեղանկարիչների միության անդամ։ 1991-1998 թվականներն աշխատել է Ռուսաստանի գեղարվեստի ակադեմիայի Մոսկվայի գեղարվեստի դպրոցում որպես նկարչության, գեղանկարչության և կոմպոզիցիայի ուսուցիչ։ 1994 թվականից եղել է Արվեստի միջազգային հիմնադրամի անդամ, Արվեստների պետական մասնագիտացված ինստիտուտի դասախոս, 2008 թվականի հոկտեմբերից` Մշակութային կենտրոնների հասարակական խորհրդի անդամ։
Աշխատում է բնանկարի, նատյուրմորտի, դիմանկարի ժանրերում յուղանկարչության տեխնիկայով։ Հիմնական աշխատանքների շարքը նվիրված է հետևյալ թեմաներին` 

Մոսկվա - Հարավ-Արևմուտք (բնանկարների շարք),
Տվերի մարզի Պուշկինյան վայրեր (ինտերիերի և բնանկարների շարք),
Ֆրանսիացի նկարիչների կտավներ (նատյուրմորտների շարքեր)։Ստեղծագործություները գտնվում են պետական արվեստի թանգարաններում` Տուլայում, Կուրսկում, Տվերում (Բեռնովո) և մասնավոր հավաքածուներում։ Վերոնիկա Սուկոյանը հանդիսանում է Խորհրդային մշակույթի ֆոնդի նվիրատուներից։


== Անհատական ցուցահանդեսներ ==
Ալեքսանդր Պուշկինի թանգարան Բեռնովոյում (1988)
«Բիբլիո - Գլոբուս» առևտրի տուն (1997)
Ռուսաստանի գեղարվեստի ակադեմիայի Մոսկվայի ակադեմիական արվեստի լիցեյ (1999)
Մոսկվայի նկարիչների միության Գեղանկարիչների ընկերակցության գեղանկարչության  արվեստի պատկերասրահ (2008 թվականի սեպտեմբեր)
1982 թվականից՝ «գեղանկարչություն» բաժնի բոլոր մակարդակների 50 մասնագիտական ցուցահանդեսների մասնակից։


== Նշումներ ==


== Ծանոթագրություններ ==


== Արտաքին հղումներ ==
Выставка «Новая Третьяковка. Начало. Дар Вероники Николаевны Сукоян», НОВАЯ ТРЕТЬЯКОВКА
Ջորդան Հենդերսոն

Ջորդան Բրայան Հենդերսոն  (անգլ.՝ Jordan Brian Henderson, հունիսի 17, 1990(1990-06-17), Սանդերլենդ, Թայն ընդ Ուեր, Անգլիա, Միացյալ Թագավորություն), Լիվերպուլի և Անգլիայի ազգային հավաքականի կիսապաշտպան։


== Ակումբային կարիերա ==


=== Սանդերլենդ ===

Հենդերսոնը ծնվել է Սանդերլենդ քաղաքում։ 2008 թվականի հուլիսի 1-ին կնքել է առաջին պրոֆեսիոնալ պայմանագիրը Սանդերլենդ ակումբի հետ։ 2008 թվականի նոյեմբերի 1-ին նշել է իր դեբյուտը Չելսիի դեմ Խաղում, որտեղ Սանդերլենդը պարտվել է 5-0 հաշվով։ Մեկնարկային խաղն անցկացրել է Բլեքբեռն Ռովերսի դեմ, Անգլիայի Լիգայի գավաթի խաղում։


=== Կոնվերթի Սիթի (վարձավճար) ===
2009 թվականի հունվարին Ջորդանը վարձավճարով տեղափոխվեց Կոնվերթի Սիթի։ Դեբյուտը նշեց փետրվարի 23-ին, Դերբի Քաունթիի դեմ Խաղում։ Փետրվարի 28-ին խփեց իր առաջին գնդակը Նորվիչ Սիթիի դեմ Խաղում։ Ապրիլի 8-ին վերադարձավ Սանդերլենդ։


== Վերադարձը Սանդերլենդ ==
Վերադառնալով Սանդերլենդ դարձավ հիմնական կազմի Խաղացող։ Այնտեղ 33 Խաղում հեղինակեց 1 գնդակ։ Հաջորդ մրցաշրջանի 38 Խաղերից նա մասնակցեց 37-ին։ Երբ նա վնասվածք ստացավ սկսեց անհաջողությունների շարքը։ 2011 թվականի ապրիլի 23-ին Ուիգանի դեմ Խաղում հեղինակելով 2 գնդակ օգնեց թիմին հաղթել 4-2 հաշվով։


== Լիվերպուլ ==

Հուլսիսի սկզբին լուրեր տարածվեցին, որ նրանով հետաքրքրված է Լիվերպուլը։ Հուլիսի 7-ին Սանդերլենդը հայտարարեց, որ պատրաստ է Հենդերսոնին բաց թողնել 20 միլիոն ֆունտի դիմաց։ Հաջորդ օրը հայտարարվեծ գործարքի արժեքի մասին, որը կազմում էր 16 միլիոն ֆունտ։
2011 թվականի օգոստոսի 27-ին առաջնության 3-րդ տուրում, Բոլտոնի դեմ Խաղում հանդիպաման 15-րդ րոպեին հեղինակեց իր առաջին գնդակը նոր թիմի կազմում։
2015 թվականի ամռանը Սթիվեն Ջերարդի հեռնալուց հետո նա ստանձնեց թիմի ավագի պաշտոնը։


== Կարիերան հավաքականում ==
Հենդերսոնը ընդհանուր առմամբ հավաքականում անցկացրել է 47 խաղ, տարբեր տարիքային խմբերում։ Միջազգային դեբյուտը տեղի է ունեցել 2009 թվականին Չեխիայի մինչև 19 տարեկանների թիմի դեմ խաղում։ 2010 թվականին նշել է դեբյուտը մինչև 21 տարեկանների թիմում, Ռումինիայի դեմ խաղում, որտեղ հեղինակել է իր առաջին գնդակը։
2010 թվականի նոյեմբերի 11-ին Հենդերսոնը հրավիրվեց ազգային հավաքական։ Նոյեմբերի 17-ին Ֆրանսիայի դեմ խաղում անցկացրեց առաջին հանդիպումը՝ կենտրոնում խաղալով Ջերարդի հետ։
2012 թվականի մայիսի 31-ին, հրավիրվեց հավաքական մասնակցելու ԵԱ-ը, և Խաղաց կենտրոնում Ֆրենկ Լեմպարդի հետ։


== Վիճակագրություն ==


=== Ակումբային ===


== Նշումներ ==


== Ծանոթագրություններ ==
Ֆրանսուա Դյումոն

Ֆրանսուա Դյումոն (ֆր.՝ François Dumont, հունվարի 7, 1751(1751-01-07), Լյունևիլ, Լոթարինգիա - օգոստոսի 27, 1831(1831-08-27), Փարիզ), ֆրանսիացի նկարիչ, մանրանկարչության վարպետ։ 
Եղել է Լուի XVI-ի, Լուի XVIII-ի, Կառլ X-ի և Մարի Անտուանետի պալատական նկարիչը։


== Կենսագրություն ==
Ֆրանսուա Դյումոնը ծնվել է ֆրանսիական Լյունևիլ կոմունայում։ Գեղանկարչության բնագավառում նախնական գիտելիքներ ստացել է իր հայրենի քաղաքում՝ քանդակագործ Մատիսի մոտ, այնուհետև` Նանսիում, Ժիրարդեի մոտ։ 17 տարեկանում երիտասարդ նկարիչը մեկնում է Փարիզ, որտեղ հաջողության է հասնում որպես վարպետ-մանրանկարիչ։ 1786 թվականին դարձել է թագուհի Մարի Անտուանետի պալատական նկարիչ։ Նույն թվականին Դյումոնն այցելում է Հռոմ, 1788 թվականից դառնում է Գեղարվեստի թագավորական ակադեմիայի անդամ։ 1789 թվականին նկարիչն ամուսնանում է մինիմալիստ նկարիչ Անտուան ​​Վեստիեի դստեր՝ Նիկոլ Վեստիեի հետ։ Ամուսնությունից հետո հաջորդ տարի Լուի XVI թագավորի կողմից Լուվրում կացարան է ստանում։ Չնայած այն հանգամանքին, որ Դյումոնը ստեղծագործական և անձամբ առումով կապված էր միապետական ​​արիստոկրատիայի հետ, նա հեղափոխական իշխանությունների կողմից ձերբակալվեց միայն 1793 թվականի սեպտեմբերին, սակայն հետագայում ազատ է արձակվել։
1789-1832 թվականներին Դյումոնը պարբերաբար իր ստեղծագործությունները ցուցադրել է Փարիզի սալոններում։ Չնայած այն հանգամանքին, որ Դյումոնը, ըստ երևույթին, չի զբաղվել մանկավարժական գործունեությամբ, մանրանկարիչներ Տոնի Դյումոնտը և Լուի Ալեքսանդրը եղել են նրա  աշակերտները։
Դյումոնի տեղծագործությունների մեծ հավաքածուն պահվում է Լուվրի գրաֆիկական բաժնում։


== Պատկերասրահ ==

		
		
		
		


== Ծանոթագրություններ ==


== Գրականություն ==
G. C. Williamson. The History of Portrait Miniatures. - L., 1904.
Catalogue of the Collection of Miniatures of Mr J. Pierpont Morgan. - L.. - Vol. IV.


== Արտաքին հղումներ ==
Francois Dumont
Մաքոշկ

Մաքոշկ, գյուղ Արևմտյան Հայաստանում, Վանի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կուդրե Ռաբյու

Կուդրե Ռաբյու (ֆր.՝ Coudray-Rabut), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 320 մարդ, բնակչության խտությունը` 65.17 մարդ/կմ²։ Բնակավայրը զբաղեցնում է 4.91 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ արևմուտք, Կան քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 199 աշխատունակ (15-64 տարեկան)  բնակիչ, որոնցից ակտիվ էին 143-ը, իսկ ոչ ակտիվները` 56։ Ակտիվության ցուցանիշը կազմում է 71,9 %։ 143 աշխատունակ մարդկանցից աշխատել է 139 անձ (69 տղամարդ և 70 կին)։ Գործազուրկ են եղել 4 անձ (2 տղամարդ և 2 կին)։ 56 անաշխատունակներից 14-ը եղել են աշակերտներ կամ ուսանողներ, 23-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թեղուտի պատմության և մշակույթի անշարժ հուշարձանների ցանկ (Տավուշի մարզ)

Անվան այլ կիրառումների համար տե՛ս՝ Թեղուտի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Տավուշի մարզի Թեղուտ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 7 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Սուրբ Աստվածամոր ծննդյան եկեղեցի (Նիժնի Վերբիժ)

Սուրբ Աստվածամայր Աստվածամոր ծննդյան եկեղեցի (ուկրաիներեն՝ Церква Різдва Пресвятої Богородиці)՝ փայտաշեն եկեղեցի է, որը գտնվում է  Իվանո-Ֆրանկովյան շրջանի Նիժնի Վերբիժ գյուղում՝ կառուցված 1756 թ.-ից 1808 թվականներին։ Ճարտարապետության և մոնումենտալ մշակույթի հուշարձան է։ 2013 թվականի հունիսի 21-ի ՅՈՒՆԵՍԿՕ-ի Համաշխարհային ժառանգության 37-րդ նստաշրջանին, որն անցկացվում էր Կամբոջայում, Սուրբ Աստվածամոր ծննդյան եկեղեցին, Կարպատյան շրջանի մյուս փայտաշեն եկեղեցիների հետ միասին , ներառվեց ՅՈՒՆԵՍԿՕ-ի Համաշխարհային ժառանգության ցանկի մեջ։


== Պատմություն ==
Սուրբ Աստվածամոր ծննդյան եկեղեցին գտնվում է գյուղի արևմտյան հատվածում՝ թմբի լանջին։ Ավանդույթի համաձայն՝ ներկայիս Սուրբ Աստվածամոր ծննդյան եկեղեցին կառուցել է Գրիգոր Մելնիկը, որն ապրել էր 114 տարի և թաղված է եկեղեցում։ Եկեղեցու կառուցման հետ կապված Ավստրիայի կայսր Ֆերդինանտը պարգևատրել է Մելնիկին՝ իր կատարած ծառայությունների համար ոսկյա մեդալով։ Տեղի գավառագետներ Միխայիլ Լասիյչուկը և Իվան Լուդչակը կարծում են, որ եկեղեցու շինարարությունը սկսվել է 1756 թվականից։ Եկեղեցու պատմությունը հետազոտող Նադեժդա Բաբիի կարծիքով Սուրբ Աստվածամոր ծննդյան եկեղեցին չի պատկանում  գուցուլական  փայտաշեն կառույցների տիպաբանական խմբին, այլ կրկնում է Պոդոլի և Սլոբոժանշինի սրբազան շինությունների ձևը։


== Ծանոթագրություններ ==
Գառնիկ Մնացականյան

Գառնիկ Մնացականյան (նոյեմբերի 7, 1989(1989-11-07), Ազատաշեն, Մասիսի շրջան, Հայկական ԽՍՀ, ԽՍՀՄ), հայ ազատ ոճի ըմբիշ, հանդես է գալիս 57 կգ քաշային կարգում։


== Վաղ տարիներ ==
Ծնվել է 1989 թվականի նոյեմբերի 7-ին, Ազատաշեն գյուղում։ Նախ զբաղվել է թեքվանդոյով, հետո բռնցքամարտով։ Ըմբշամարտով սկսել է զբաղվել 10 տարեկանից։ Սովորել է Օլիմպիական հերթափոխի պետական քոլեջում։


== Կարիերա ==
Ըմբշամարտում նորամուտը նշել է 2010 թվականին Ստեփան Սարգսյանի մրցաշարում։ Մնացականյանը մեծահասակների տարիքային խմբում Եվրոպայի կամ աշխարհի առաջնությունների չի մասնակցել։ Սերբիայի վարկանիշային մրցաշարում նվաճել է օլիմպիական ուղեգիր։ Մարզիչներն են՝ Արշակ Հայրապետյան, Գևորգ Վարդանյան, իսկ առաջին մարզիչը եղել է Անդրանիկ Հարոյանը։


== Անձնական կյանք ==
Մնացականյանը ամուսնացած է, ունի մեկ տղա։ Սիրում է կարդալ գրքեր։ Ըմբիշը հանգիստ բնավորություն ունի, շատ խոսել չի սիրում։ Նրա կրտսեր եղբայրը՝ Տիգրան Մնացականյանը, ևս ազատ ոճային ըմբիշ է։


== Ծանոթագրություններ ==
Սիբոլա (գյուղ, Կիրովսկի շրջան)

Սիբոլա (ռուս.՝ Сибола), գյուղ Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2011 թվականին գրանցված տվյալներով կազմում էր 26 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիռաստե

Կիռաստե (էստ․՝ Kiraste), գյուղ Էստոնիայի Պյարնումաա նահանգի Տիստամաա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մովզեն դը Պրա

Մովզեն դը Պրա (ֆր.՝ Mauvezin-de-Prat), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Լիզե կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09183։


== Բնակչություն ==
Համայնքի բնակչությունը 2008 թվականին կազմում էր 81 մարդ։


== Տնտեսություն ==
2007 թվականի տվյալներով 50 աշխատունակ տարիքի մարդկանցից (15-64 տարեկան) 40-ը տնտեսապես ակտիվ էին, 10-ը անգործունակ (ակտիվության ցուցանիշը 80,0 %, 1999 թվականին եղել է՝ 72,3 %)։ 40 աշխատունակ բնակիչներից 35-ը աշխատում էին (18 տղամարդ և 17 կին), անաշխատանք էին 5-ը (3 տղամարդ և 2 կին)։ 10 անգործունակ մարդկանցից 2-ը աշակերտներ կամ ուսանողներ են, 5-ը թոշակառու, 3-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մովզեն դը Պրա» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-14 
«Մովզեն դը Պրա» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-26
Ակիմովկա (գյուղ, Մալովիսկայի շրջան)

Անվան այլ կիրառումների համար տե՛ս՝ ԱկիմովկաԱկիմովկա (ուկրաիներեն՝ Якимівка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Ակիմովկա գյուղում բնակվում էր 306 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիմջիկ

Դիմջիկ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Կորեշչինա (գյուղ, Գլոբինոյի շրջան)

Անվան այլ կիրառումների համար տե՛ս՝ ԿորեշչինաԿորեշչինա (ուկրաիներեն՝ Корещина), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Կորեշչինա գյուղում բնակվել է 195 մարդ։ Բնակավայրը զբաղեցնում է 1228 կմ² տարածք։ Բնակչության խտությունը կազմել է 158,79 մարդ/կմ²։
Գյուղը նշված է Պոլտավայի շրջանի երեք վերստանոց քարտեզի վրա։ 1869 թվականին ռազմական տեղագրական քարտեզում նշված է որպես Կուլյաբկի։


== Աշխարհագրական դիրքը ==
Կորեշչինա գյուղը գտնվում է Զեմլյանկա և Սիրենկի գյուղերի միջև (1 կմ)։


== Հայտնի մարդիկ ==
Ռաիսա Աֆանասևնա Կիրիչենկո (1943-2005), ուկրաինացի երգչուհի, Ուկրաինայի հերոս, ծնվել է Կորեշչինա գյուղում։ Կտակի համաձայն թաղվել է նույն գյուղում։ 


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դերեբոշ

Դերեբոշ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Լեխի Լանդսբերգ (շրջան)

Անվան այլ կիրառումների համար տե՛ս՝ Լեխի Լանդսբերգ (այլ կիրառումներ)Լեխի Լանդսբերգ (գերմ.՝ Landkreis Landsberg am Lech), շրջան Գերմանիայում։ Շրջանի կենտրոնն է Լեխի Լանդսբերգ քաղաքը։ Զբաղեցնում է 804,49 կմ2։ Բնակչությունը 111 984 մարդ է։ Բնակչության խտությունը 139 մարդ/կմ2։
Շրջանի պաշտոնական կոդը 09 1 81 է։ Շրջանում 31 համայնք կա։


== Ծանոթագրություններ ==
(2327) Գերշբերգ

(2327) Գերշբերգ (անգլ.՝ Gershberg), աստերոիդ աստերոիդների հիմնական գոտում։ Հայտնաբերվել է 1969 թվականի հոկտեմբերի 13-ին Բելլա Բուրնաշևայի կողմից Նաուչնիում։
Միջին հեռավորությունը Արեգակից կազմում է 2,368472 ա. մ., առավելագույնը մոտենում է 2,0624 ա. մ. հեռավորության վրա և հեռանում 2,6745 ա. մ.։ Արեգակի շուրջ մեկ ամբողջական պտույտ է կատարում 1331,38 երկրային օրվա ընթացքում, իր ուղեծրով շարժվելով միջինում 0,270397 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2327) Գերշբերգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուրգոսի տաճար

Բուրգոսի տաճար (իսպ.՝ Catedral de Burgos), Աստվածամոր տաճար Իսպանիայում։ Գտնվում է Բուրգոս գավառի համանուն քաղաքում։ Բուրգոսի արքեպիսկոպոսական թեմի Մայր տաճարն է։


== Պատմություն ==

Հիմնադրվել է 1221 թվականին որպես Կաստիլիայի թագավորության գլխավոր տաճար։ Շինարարությունն ավարտվել է 15-16-րդ դարերում։ Այդ ժամանակ ավելացվել է ճակատամասի սրածայր աշտարակներն ու մատուռները։ Համարվում է ամենացայտուն իսպանական գոթական տաճարը։ Նրա հսկայական կամարաշարը դարձավ իսպանալեզու աշխարհի տաճարների բաղկացուցիչ մասը (հատկապես Հարավային Ամերիկայում)։
Մայր տաճարի շինարարությունը սկսվել է 1221 թվականի հուլիսի 20-ին Կաստիլիայի Ֆերդինանդ 3-րդ թագավորի հրամանով հին ռոմանական տաճարի տեղում։ Խորանը բացվել է 1260 թվականին, որից հետո 200 տարի չեն տարվել շինարարական աշխատանքներ։ Տաճարի ավարտը վերագրվում է 1567 թվականին, երբ ավարտվեց հիմնական տանիքի սրածայր աշտարակի կառուցումը։ Գլխավոր տաճարի ճակատամասը, որի մեծ մասը կառուցվել է 12-րդ դարում, ուղղված է դեպի արևմուտք և նվիրված է Աստվածամորը։ Ամենահին ճակատամասը հարավայինն է (1230-ական թվականներ), որի վրա քանդակի տեսքով պատկերված է Քրիստոսը՝ շրջապատված առաքյալներով և հրեշտակներով։ Արևելյան աբսիդները կառուցվել են Վերածննդի ժամանակ (15-16-րդ դարերում)։
1919 թվականին տաճարում հողին հանձնեցին իսպանական ազգային հերոս Սիդ Կամպեադորին և կնոջը՝ Դոնյա Խիմենին։ Հենց այստեղ 2007 թվականին գտնվում է Տիսոնան՝ սուր, որը ենթադրվում է, պատկանում էր Էլ Սիդին։ 1984 թվականին տաճարը հայտարարվեց ՅՈՒՆԵՍԿՕ-ի Համաշխարհային ժառանգության հուշարձան։ 2012 թվականին թողարկվեց երկու եվրոանոց մետաղադրամ թողարկվեց ութ միլիոն օրինակով, որի վրա պատկերված է Բուրգոսի տաճարը։


== Ծանոթագրություններ ==


== Արտաքին հղումներ ==
UNESCO: Բուրգոս քաղաքի Մայր տաճար Archived 2008-04-11 at the Wayback Machine.
Տաճարի պաշտոնական կայք(իսպ.)
Խոմայի արկածները (մուլտֆիլմ)

Խոմայի արկածները (ռուս.՝ Приключения Хомы), ռեժիսոր Գարրի Բարդինի խորհրդային նկարված մուլտիպլիկացիոնի ֆիլմ, որն ստեղծվել է «Սոյուզմուլտֆիլմ» ստուդիայում։ Նկարահանվել է ըստ Ալբերտ Իվանովի հեքիաթի այն մասին, թե ինչպես է ալարկոտ գերմանամուկ Խոման ստիպում Գետնասկյուռիկին նրա փոխարեն կատարել առօրյա գործերը։


== Սյուժե ==
Ամենքն իր բնում իրար հարևանությամբ ապրում էին երկու ընկեր` գերմանամուկ Խոման և Գետնասկյուռիկը։ Առավոտյան բարևում էին իրար։ Գետնասկյուռիկն ասում էր. «Բարև՛, Խոմա»։ Խոման պատասխանում էր. «Բարև Գետնասկյուռիկ... «Գետնասկյուռիկ, դու իմ ընկե՞րն ես», «Իհարկե», պատասխանում է Գետնասկյուռիկը։ «Իմ փոխարեն մարմնամարզություն արա և վազիր։ Ինձ օգտակար է։ Շնորհակալությո՛ւն, ընկե՛ր։ Եվ ի՞նչ մարմնամարզություն առանց լողալու։ Գնա և լողացիր։ Դու ինձ պետք է լսես։ Ես քեզանից կես տարով մեծ եմ, այսինքն քեզանից խելացի եմ», ասում է Խոման։ Դրանից հետո Խոման ցանկանում է Գետնասկուռին ուղարկել սիսեռի հետևից, սակայն արդյունքում ինքն է գնում։ Խոման սիսեռի մի քանի պատիճ է հավաքում, մի մասը լցնում է իր բերանը և երկու պատիճը տանում է։ Ճանապարհին գորտերը նրան այնպես են ծիծաղեցնում, որ սիսեռի հատիկներե դուրս են թռնում բերանից։
Ծիծաղելով, Խոման տուն է հասնում և երկու պատիճն էլ տալիս Գետնասկյուռին։ Մինչև Խոմա ծիծաղից ուշքի է գալիս, Գետնասկյուռն ուտում է պատիճները։ «Պատիճներն ո՞ւր են», հարցնում է Խոման։ «Ես երկուսիս տեղն էլ կերա։ Դու մի մտածիր, ես քեզ չեմ խաբել։ Փոքրը իմ տեղն եմ կերել, իսկ մեծը` քո, իրոք համեղ էր, չէ», հարցնում է Գետնասկյուռը։ «Ամեն ինչ ճիշտ է։ Ամեն ինչ համընկնում է։ Միայն մի բան չեմ հասկանում, ինչո՞ւ եմ ես սոված», հարցնում է Խոման։ Եվ ընկերները գնում են ամեն մեկը իր բնում քնելու։


== Հեղինակներ ==


== Դերերը հնչյունավորել են ==
Ալեքսեյ Բորզունով` Խոմա
Վալերի Նոսիկ` Գետնասկյուռ


== Վերաթողարկում DVD ձևաչափով ==
Մուլտֆիլմը բազմիցս վերաթողարկվել է DVD ձևաչափով մուլտֆիլմերի տարբեր ժողովածուներում։


== Գրականություն ==
Иванов Альберт Приключения Хомы. — Астрель, 2012. — (СОЮЗМУЛЬТФИЛЬМ представляет: впервые — легендарные мультфильмы в книгах!). — ISBN 978-5-271-40060-5


== Տե՛ս նաև ==
2005-Խոմայի զարմանալի արկածները


== Ծանոթագրություններ ==


== Արտաքին հղումներ ==
«Խոմայի ճանապարհորդությունը» Գարի Բարդինի պաշտոնական կայքում
Տրդելնիկ

Տրդելնիկ (չեխ․՝ trdelník, նաև՝ տրդլո կամ տրոզկոլ), շշաձև թխվածքի տեսակ։ Այն պատրաստվում է բռանկի վրա, որի վրա փաթաթում են խմորը (դրան տալով շշի ձև), ապա տաքացնում են և վրան լցնում շաքարավազի և ընկույզի խառնուրդ։


== Ծագում ==
Տրդելնեիկի ծագման մասին մի քանի կարծիք կա։ 19-րդ դարի կեսերին այն հայտնի էր որպես սլովակական ուտեստ, իսկ 20-րդ դարում՝ որպես մորավիական ուտեստ։ Նմանատիպ խմորեղենը տարածված էր նաև Տրանսիլվանիայի հունգարախոս հատվածում (ներկայիս Ռումինիայում), որտեղ այն կոչվում է kürtőskalács։ «Տրդելնիկ» բառը ունի չեխական-սլովակական ծագում. բառի արմատը՝ «տրդլո»-ն, այն փայտի անունն է, որի վրա սովորաբար փաթաթում են խմորը՝ դրան տալով ավանդական խոռոչային ձև։
21-րդ դարում այն հատնի է դարձել Չեխիայի Հանրապետություն և Սլովակիա այցելող տուրիստների շրջանում։
Ներկայումս «տրդելնիկը» (trdelník) զբոսաշրջիկների շրջանում հայտնի է որպես խմորեղեն, որը հնարավոր է գտնել տարբեր երկներում, մասնավորապես՝ Չեխիայի Հանրապետությունում։ Պրահայի սրճարաններում կարելի է գտնել պաղպաղակով լցոնված տրդելնիկների բազմում տեսակներ։


== Զբոսաշրջությունը Պրահայում ==
Չնայած տրդելնիկը հաճախ ներկայացվում է որպես «չեխական ազգային թխվածք» կամ «հին բոհեմյան խմորեղեն», իսկ 20-րդ դարի գրականության մեջ կարող ենք հանդիպել český trdelník (չեխական տրդելնիկ) եզրույթը, տրդելնիկը գրականության մեջ ամենաշատը նշվում է որպես սլովակական կամ մորավիական ուտեստ, բայց ոչ բոհեմյան, և Պրահայում այս աղանդերի լայն տարածումն սկսել է միայն վերջերս։ Չեխ կինեմատոգրաֆիստ և լրագրող Յանեկ Ռուբեշը պնդում է, որ տրդելնիկը պատրաստվում է միայն զբոսաշրջիկների համար և եթե այդպես նայենք՝ համբուրգերը Չեխիայում ավելի ազգային է։


== Սկալիցիական տրդելնիկ ==

Տրդելնիկի պատրաստման գործընթացն ունի մեծ ավանդույթ Սլովակիայի Սկալիցա քաղաքում (քաղաքն ունի սահման Չեխիայի Հանրապետության հետ)։ Բնօրինակ բաղադրատոմսը պատկանում էր խոհարար Ժոզեֆ Գվադանիին, որը 18-րդ դարի վերջին Սկալիցայի քաղաքացիություն ունեցող թոշակի անցած հունգարացի էր։ Իրական բաղադրատոմսը Սկալիցիայի բնակիչների կողմից շարունակ կատարելագործվում էր և վերջնական տեսքն այսօր հայտնի էր որպես Skalický trdelník (սկալիցիական տրդելնիկ)։
«Skalický trdelník» քաղաքացիական ասոցիացիան ստեղծվել է 2004 թվականին և նպատակ է հետապնդում պահպանել տրդելնիկի՝ սկզբից ևեթ կրակի վրա պատրաստվելու գործընթացը։


== Նման արտադրանքներ ==

 Հունգարիա - Հայտնի է Kürtőskalács անվամբ
 Ավստրիա - Հայտնի է Prügelkrapfen անվամբ
 Գերմանիա - Հայտնի է Baumstriezel անվամբ
 Լյուքսեմբուրգ - Հայտնի է Baamkuch անվամբ, դարձել է ազգային ուտեստ, որը մատուցվում է հատուկ տոների ժամանակ, օրինակ՝ ամուսնությունների տոնակատարության ժամանակ
 Լեհաստան - Sękacz-ը նմանատիպ թխվածք է, որը նույնպես պատրաստվում է բռնակի վրա՝ բաց կրակով
 Լիտվա - Šakotis կամ Raguolis նույն ձև է պատրաստվում, սակայն տեսքով, համով և ուտելու ձևով լրիվ տարբեր է։
 Ռումինիա - Kürtőskalács-ը նմանատիպ անուշեղեն է, որը նույնպես պատրաստվում է բռնակի վրա
 Թուրքիա - Հայտնի է makara անվամբ
 Իսրայել - Հայտնի է kyortush անվամբ
 Հարավային Աֆրիկա - Հայտնի է stokbrood անվամբ


== Ծանոթագրություններ ==


== Արտաքին հղումներ ==
History of trdelník
Jůn Dominik (August 23, 2014)։ «The 'Old Bohemian' Trdelník»։ Czech Radio 7, Radio Prague
Զալոմի (գյուղ, Զնամենկայի շրջան)

Զալոմի (ուկրաիներեն՝ Заломи), գյուղ Ուկրաինայի Կիրովոգրադի մարզի Զնամենկայի շրջանում։
2001 թվականի տվյալներով Զալոմի գյուղում բնակվում էր 42 մարդ։ Բնակավայրը զբաղեցնում է 6,79 կմ² տարածք։ Բնակչության խտությունը կազմում էր 6,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)